Saka

Ny saka na piso dia biby mampinono ao amin'ny fianakaviana Felidae. Anisan'ny biby mipetraka na ompiana ao an-trano izy ary misy karazany dimampolo no fantatry ny sehatra fanaovana fanamarinana. Ny anarany ara-tsiansa dia Felis silvestris catus. Ny voalavo sy biby mikiky madinika hafa no sakafony. Afaka mamoaka feo karazany maromaro ny saka, na dia mifandray amin' ny alalan' ny endri-tarehy sy ny ferômôna aza izy. Araka ny valin' ny fikarohana natao tamin' ny 2006 sy 2007 dia zana-karazana Felis silvestris ny saka mipetraka an-tranon' olona ankehitriny, ary nivoatra izy 130 000 taona aty aoriana. Efa 8 000 - 10 000 taona lasa izany ny saka no nataon' ny olona fiompy. 

 Ny endriny 
Tahaka ny biby mpihinan-kena, manana vazamasay farany sy ny vazana ny saka mba handrovitra sy hanongotra ny nofo. Ny hozatra matanjaka mifototra eo amin' ny karan-dohany no ahafahany mitelina ny sakafo avy hatrany. Miampy an 'izany koa ny tonon-taolana mafy tsy afahany mitsako mivilana (tsy malefaka ny valanoranony). Taolana daholo ny taolana hiôida, tsy afahan' ny saka manerona ilay taolana hiôida.

 Eo amin' ny kolontsaina 

 Oha-pitenenana 
 vignette|Zana-tsaka 1volana"Mivarotra saka be loha": manao laza masaka, mampitombo resaka, mandrebireby...      
 "Voalavo sasatry ny miaina ka saka matory no alaim-bolombava": mila ady, mitady loza ho an'ny tena...
 "Saka dia bory rambo": "teny ratsy" tsy dia masiaka loatra entina maneho fahasorenana.
 "Saka manatody": zavatra tsy misy ary tsy hisy

 Ohabolana 

 Aza manao toy ny saka manafin-koho
 Ny kary no manao ny ataony ka ny saka no voatapa-drambo
 Aza manao toa ny voalavo sasatry ny miaina ka saka matory no alàm-bolom-bava
 Tsy matoky saka aho fa trondro no laoka
 Ny voalavo no tsy mihetsika, ny saka no mbola mihiratra
 Aza manao hata-dava ohatra ny saka
 Kabarin-tsaka: vao miteny dia omeo.
 Ratsy vintana hoatry ny saka, be vohoka vao mamosavy.
 Toy ny sikidin-tsaka: ny fo iray ihany, fa ny loha samy manana ny azy.
 Tsy misy mateza milevina ohatra ny voalavo, fa raha mitranga lanin' ny saka.

 Jereo koa 
 Alika
 Kisoa
 Ondry
 Osy
 Omby
 Bitro
 Soavaly
 Boriky
 Rameva
 Voalavo
 Totozy

Sokajy:Biby mampinono